<classify> Asha Bani-Dar es salaam BARAZA Kuu la Waislamu Tanzania Bakwata, limewataka watanzania kudumisha amani, upendo na kuvumiliana ili taifa liwezekusonga mbele. Kauli hiyo imetolewa jijini Dar es Salaam na Mjumbe waBaraza la Ulaa na Naibu Kadhi wa Bakwata, Sheikh Ali Mkoyogole, wakati wa dua ya kuukaribisha mwaka mpya wa Kiislamu 1441Hijiria, iliyofanyika katika viwanja vya Shule ya Sekondari Al haramain. Alisema katika mwaka huu mpya wa Kiislamu kuna mambombalimbali ambayo Waislamu na watanzania kwa ujumla wanatakiwa kuyaenzi nakuyaendeleza ikiwa ni pamoja na upendo,amani,kushirikiana, kuvumiliana nakusamehe ili kuwepo na maendeleo baina ya waislamu na taifa kwa ujumla. Katika mwaka huu mpya wa kiislamu ujumbe wetu mkubwa niUpendo na amani na endapo kutakuwa na vitu hivi basi kila kitu kitakwendavizuri, na ikumbukwe kuwa vitu hivyo vinakwenda sambamba na kuvumiliana nakusameheana kwa wanadamu, alisema Sheikh Mkoyogole Aliongeza kuwa kama muislamu atakuwa hana upendo hawezikumvumilia mwenzake wala kumsamehe hawezi kuweka amani lazima kutakuwa namachafuko ambayo hayatojenga. Alisema huwezi kuwa katika nchi iliyokosa amani na upendo,watoto wakaenda shule, kazini na kufanya shughuli zingine za uzalishaji nilazima kutayumba. Alisema Watanzania wanatakiwa kuomba na kuwajaliaviongozi wa taifa hili ujasiri ili waweze kuliongoza vyema taifa lenyemaendeleo. Naye Mjumbe wa Baraza la Ulamaa, Sheikh Issa Athumanalisema katika mwaka huu mpya ni lazima waislamu wajipange katika kuondoshachangamoto mbalimbali zinazowakabili na kuweza kufikia malengo yao kwamafanikio. Mjumbe mwingine Sheikh Adam Mwinyi alisema katika kipindihiki cha mwaka mpya Waislamu wanatakiwa kuendeleza orodha ya nini kinatakiwakufanyika sambamba na orodha hiyo kuwa na mambo ya heri tupu. Shereheza kuukaribisha mwaka huo mpya wa Kiislamu zilihudhuriwa pia na Mufti Mkuu waTanzania, Sheikh Abubakar Zuber na masheikh wa wilaya mbalimbali nchini.  <topic>: KITAIFA 